Krajská prokuratúra Bratislava 
Vajnorská 47, 812 56 Bratislava 1 	

Sp. zn. : 1 Kv 94/10/1100	Bratislava, 11.5.2012
EEČ : 2-7-3-2012

U Z N E S E N I E

Trestná vec:	obvinený XXXXX 
Obzvlášť závažný zločin:	

Rozhodol: 	prokurátor Krajskej prokuratúry Bratislava
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
- obvinení XXXXX XXXXX a XXXXX na doposiaľ nezistenom mieste a čase zabezpečili vyhotovenie zmluvy o prevode obchodného podielu (ďalej len zmluva) spoločnosti XXXXX XXXXX z XXXXX, nar. XXXXX na XXXXX nar. XXXXX, následne nahovorili obvineného XXXXX, aby dňa 27.10.2009 vystupujúc ako XXXXX na Notárskom úrade XXXXX, XXXXX, Bratislava predložil sfalšovaný občiansky preukaz číslo XXXXX na meno XXXXX, ktorý mu predtým odovzdali, a zabezpečil overenie podpisu XXXXX na zmluve, čím uviedol do omylu pracovníčku poverenú notárom, ktorá následne osvedčením pod poradovým číslom XXXXX osvedčila pravosť jeho podpisu na zmluve a následne obvinený č. 1 a č. 2 nahovorili doposiaľ nezistenú trestne zodpovednú osobu aby dňa 29.10.2009 na Notárskom úrade XXXXX, XXXXX, Bratislava vystupujúc ako XXXXX predložil sfalšovaný občiansky preukaz číslo XXXXX na meno XXXXX a zabezpečil overenie podpisu XXXXX na zmluve, čím uviedol do omylu pracovníčku poverenú notárom, ktorá následne osvedčením pod poradovým číslom XXXXX osvedčila pravosť jeho podpisu na zmluve a obvinený č. 1 a č. 2 dňa 12.11.2009 zabezpečili, prostredníctvom nezistenej trestne zodpovednej osoby, doručenie na Okresný súd XXXXX návrh na zápis zmeny zapísaných údajov o spoločnosti XXXXX do Obchodného registra spolu s ďalšími písomnosťami, následkom čoho došlo dňa 19.11.2009 k zmene spoločníka a konateľa spoločnosti XXXXX XXXXX XXXXX, nar. XXXXX, bytom XXXXX, ul. XXXXX, ktorému bola prevodom spoločnosti spôsobená škoda 5.000,- €, pričom doposiaľ neznámy páchateľ získal pre seba prospech najmenej 155.000,- € na majetku spoločnosti,

lebo je trestné stíhanie neprípustné podľa § 9 odsek 1 písmeno d
Odôvodnenie:
Uznesením vyšetrovateľa PZ ÚBOK P PZ v Bratislave zo dňa 13 .07. 2010 pod ČVS: PPZ-159/BOK-B2-2009 bolo trestne zodpovedným osobám XXXXX XXXXX, XXXXX a XXXXX vznesené obvinenie za obzvlášť závažný zločin podvodu podľa § 221 ods. 1, ods. 4 písm. a) Trestného zákona formou spolupáchateľstva podľa § 20 Trestného zákona v súbehu so zločinom falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1, ods. 5) Trestného zákona formou spolupáchateľstva podľa § 20 Trestného zákona, pričom konanie bolo vedené pod číslom ČVS: PPZ-159/BOK-B2-2009.
Dňa 13. 07. 2010 vyšetrovateľ PZ podľa § 206 ods. 1 Trestného poriadku vzniesol obvinenie osobám XXXXX, XXXXX XXXXX, XXXXX, XXXXX a XXXXX pre obzvlášť závažný zločin podvodu podľa § 13 ods. 1 k § 221, ods. 4 písm. a) Trestného zákona v štádiu prípravy formou spolupáchateľstva podľa § 20 Trestného zákona, pričom konanie v tejto veci bolo vedené pod číslom ČVS:PPZ-183/BOK-B2-2010 na tom skutkovom základe ako je to uvedené v predmetnom uznesení, (pošk. XXXXX XXXXX).
Dňa 13. 07. 2010 vyšetrovateľ PZ podľa § 21 ods. 3 (per analogian) s poukazom na § 18 ods. 1 Trestného poriadku spojil obe veci na spoločné konanie, pričom konanie sa ďalej vedie pod číslom ČVS:PPZ-159/BOK-B2-2009.
Dňa 12. 01. 2011 vyšetrovateľ PZ podľa § 206 ods. 1 Trestného poriadku vzniesol pre ten istý skutok obvinenie aj osobám XXXXX a XXXXX pre obzvlášť závažný zločin podvodu podľa § 221 ods. 1, ods. 3 písm. c, ods. 4 písm. a) Trestného zákona s poukazom na ust. § 138 písm. i) Trestného zákona v súbehu so zločinom falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1, ods. 5) Trestného zákona na tom skutkovom základe, ako je to uvedené v predmetnom uznesení.
Dňa 12. 01. 2011 upovedomil vyšetrovateľ PZ v zmysle § 206 ods. 6 Trestného poriadku obvinených XXXXX XXXXX a XXXXX, že už nebudú ďalej trestné stíhaný pre obzvlášť závažný zločin podvodu spolupáchateľstvom podľa § 20, § 221 ods. 1, ods. 4 písm. a) Trestného zákona v súbehu so zločinom falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1, ods. 5) Trestného zákona, ale že ďalej sa bude ich konanie posudzovať ako obzvlášť závažný zločin podvodu podľa § 221 ods. 1, ods. 3 písm. c, ods. 4 písm. a) Trestného zákona s poukazom na ust. § 138 písm. i) Trestného zákona v súbehu so zločinom falšovania a pozmeňovania verejnej listiny, úradnej pečate, úradnej uzávery, úradného znaku a úradnej značky podľa § 352 ods. 1, ods. 5) Trestného zákona, nakoľko novo získané dôkazy odôvodňovali záver, že páchatelia konali v štruktúrovanej šej skupine ako bolo dovtedy preukázané, s vyšším stupňom plánovitosti a koordinácie ich vzájomného konania.
Obvinený XXXXX až do spojenia vecí na spoločné konanie vystupoval v dvojakom procesnom postavení. Vo veci poškodenej spoločnosti XXXXX XXXXX mal postavenie obvineného.
Vo veci poškodenej spoločnosti XXXXX XXXXX obvinený nebol, nakoľko trestnosť jeho konania zanikla podľa § 13 ods. 3 písm. b) Trestného zákona. Po spojení vecí (keďže po spojení sa realizuje už iba jedno konanie) však už nemohol vystupovať v dvojitom postavení a preto vyšetrovateľ PZ dňa 12. 08. 2010 vylúčil podľa § 21 ods. 1 Trestného poriadku (per analogian) vec obvineného XXXXX na samostatné konanie a to ČVS:PPZ-211/BOK-B2-2010.
Dňa 16. 6. 2011 vyšetrovateľ PZ na základe predchádzajúceho súhlasu prokurátora Krajskej prokuratúry Bratislava zo dňa 02. 06. 2011, uznesením podľa § 228 ods. 3 Trestného poriadku, trestné stíhanie voči obvinenému XXXXX prerušil z dôvodu, že obvinený XXXXX sa významnou mierou podieľal na objasnení zločinu spáchaného organizovanou skupinou.
Dňa 04. 04. 2012 vyšetrovateľ PZ podľa § 228 ods. 5 Trestného poriadku pokračoval v trestnom stíhaní z dôvodu, že obv. XXXXX dňa 5. 3. 2012 zomrel a následne bolo potrebné postupovať podľa § 215 ods. 1 písm. d) Trestného poriadku s poukazom na § 9 ods. 1 písm. d) Trestného poriadku.

Oznámenie o úmrtí obvineného je vo vyšetrovacom spise založené na č. l. 338.

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno  v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

Z uvedených skutkových a právnych dôvodov som rozhodol tak, ako to je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ladislav Masár
prokurátor